b'\n_START_ARTICLE_\nTorben M. Andersen\n_START_SECTION_\nOffentlige hverv, kommissioner mv.\n_START_PARAGRAPH_\nHan var i 1992-93 medlem af et af regeringen nedsat personbeskatningsudvalg og i 2003-05 formand for en af regeringen nedsat velf\xc3\xa6rdskommission._NEWLINE_Fra 1993 til 1996 var han medlem af Det \xc3\x98konomiske R\xc3\xa5ds formandskab og fra 2001 til 2003 ordf\xc3\xb8rende formand samme sted, s\xc3\xa5kaldt overvismand. Siden 2007 har han v\xc3\xa6ret s\xc3\xa6rligt sagkyndigt medlem af Det \xc3\x98konomiske R\xc3\xa5d._NEWLINE_Torben Andersen var i en periode det eneste udenlandske medlem af Finanspolitiska R\xc3\xa5det i Sverige, som er en slags pendant til de danske vism\xc3\xa6nd._NEWLINE_Han var formand for det ekspertudvalg, der i 2013 udarbejdede forslag til en officiel dansk fattigdomsgr\xc3\xa6nse._NEWLINE_I 2014 blev han udn\xc3\xa6vnt til formand for Pensionskommissionen, der skal gennemg\xc3\xa5 det danske pensionssystem og kigge p\xc3\xa5 svagheder og forbedringsmuligheder.'